stanford-oval/wikipedia huggingface dataset:
אדולף גרונבאום
קורות חיים

גרונבאום נולד ב-15 במאי 1923 בקלן. בפברואר 1938 ברח עם משפחתו לארצות הברית. במלחמת העולם השנייה שירת במודיעין של צבא ארצות הברית ונשלח לברלין ובשנת 1944 התאזרח בארצות הברית. הוא סיים את לימודי התואר הראשון בפילוסופיה ומתמטיקה מאוניברסיטת וסליין בקונטיקנט בשנת 1943. הוא סיים תואר שני בפיזיקה מאוניברסיטת ייל בשנת 1948 ודוקטורט בייל בשנת 1951 בפילוסופיה של המדע. נושא עבודתו היה "The philosophy of Continuity". החל משנת 1960 לימד פילוסופיה באוניברסיטת פיטסבורג. הוא הקים באוניברסיטה את המרכז לפילוסופיה של המדע.
שלושת תחומי מחקר העיקריים שלו הם החלל וזמן, הרציונלניות מדעית וקריטריונים להפרכת תאוריה מדעית, והתאוריה הפסיכואנליטית.
הוא נישא לתלמה ברוורמן אותה הכיר מהתיכון ב-26 ביוני 1949 והיה אב לבת אחת.
נפטר ב-17 בנובמבר 2018.
לקריאה נוספת

Adolf Grunbaum: A memoir, by Robert S Cohen in Physics, philosophy, and psychoanalysis: essays in honor of Adolf Grünbaum, Springer, 1983
SmartThings

| --- | --- |

 נתונים כלליים
 מייסדים:  אלכס הוקינסון, אנדרו ברוקס, ג'ף הגינס, בן אדווארדס, ג'יימס סטולופ, סקוט וולמינק, ג'ס אוניל-אוינה
 תקופת הפעילות:  2012–הווה (כ־12 שנים)
 חברת אם:  סמסונג אלקטרוניקה
 מיקום המטה:  מאונטיין ויו 
 ענפי תעשייה:  בית חכם 
 מוצרים עיקריים:  בית חכם
 מנכ"ל:  אלכס הוקינסון
  
 https://www.smartthings.com
 
.SmartThings Inc היא חברת טכנולוגיה אמריקאית שבסיסה במאונטיין ויו, קליפורניה, עם מרכז פיתוח תוכנה במיניאפוליס, מינסוטה. החברה מייצרת רכזת (המכונה לעיתים "האב" או "בקר"), פלטפורמת ענן ויישומי לקוח שמשמשים לבתים חכמים ולאינטרנט של הדברים.
סמארטינגס נרכשה על ידי סמסונג אלקטרוניקה באוגוסט 2014.
היסטוריה

הרעיון לסמארטינגס נהגה על ידי המייסד והמנכ"ל אלכס הוקינסון בחורף 2011 כאשר בית ההרים של משפחתו בקולורדו נפגע קשות לאחר הפסקת חשמל שגרמה לצינורות הבית שלו לקפוא ולהתפרץ. עם חזרת החשמל, המים זרמו דרך הבית הריק מדיירים וגרמו לנזקים של כ-80,000 $. הוקינסון ציין שהוא היה יכול היה למנוע את הנזקים אם הוא היה יודע מה קורה בתוך הבית. לאחר שהוא לא הצליח למצוא פתרון מתאים לבעיה, הוקינסון והמייסדים החלו לבנות אב-טיפוס של סמארטינגס.
היסטוריה > 2012

בספטמבר 2012 סמארטינגס גייסה 1.2 מיליון דולר בעזרת פרסום מבצע ב-קיק סטארטר. הפרסום זכה בפרס של 100,00 יורו בתחרות "ניצוץ של גאונות" בכנס Dublin Web Summit בדבלין באוקטובר 2012. בדצמבר 2012 גויסו עוד 3 מיליון דולר עם ייסוד החברה.
היסטוריה > 2013

חברת סמארטינגס החלה למכור מוצרים לשוק האזרחי באוגוסט 2013 דרך האתר שלה ובספטמבר 2013 גם דרך החנות של אמזון. מריה תומאס, מנהלת מכירות אינטרנט שלפני כן הייתה מנכ"ל ב-Etsy, הצטרפה למייסדי סמארטינגס בתחילת 2013 כאחראית שירות לקוחות.
בנובמבר 2013 סמארטינגס הוסיפה עוד 12.5 מיליון דולר בסדרה של סיבובי מימון בהובלת שותפות גריילוק (Greylock Partners) ושותפות Highland Capital Partners.
היסטוריה > 2014

באוגוסט 2014 סמארטינגס ו-Direct Energy, ספקית אנרגיה קנדית ואמריקאית, הודיעו על שותפות שנועדה להגדיל את מספר הבתים הקנדיים והאמריקאים המחוברים לטכנולוגיה חכמה. הטכנולוגיה החכמה הציעה ניהול אנרגיה בסיסי, אוטומציה ביתית ואבטחה ביתית. התוכנית סמארטינגס / Direct Energy הגיעה עם תוכנית אנרגיה לטווח קבוע וערכת התחלה חכמה של סמארטינגס שכללה רכזת וחיישנים.
היסטוריה > 2014 > הצגת בית מחובר

בינואר 2014 במהלך כנס CES הבינלאומי, החברה השכירה בית בלאס ווגאס כדי להדגים איך אביזרים שונים יכולים להתחבר לשירותים של סמארטינגס. ההדגמה שימשה כדי להראות את מעבדות סמארטינגס, מאפשרות למשתמשים גישה בשלב מוקדם לאינטגרציה של האביזרים המחוברים. בבית המחובר הוצגו מוצרים כמו פיליפס hue, בלקין Wemo וסונוס. במהלך אחת ההדגמות, אוזניות Jawbone UP24 גרמו להפעלת רוטינה שבמהלכה נדלקו אורות המטבח, הוכן קפה, ורמקול סונוס Play1 השמיע חדשות.
היסטוריה > 2014 > רכישה על ידי סמסונג ב 200 מיליון דולר

באוגוסט 2014, פורסם שסמארטינגס וסמסונג אלקטרוניקה הגיעו להסדר רכישה שבו נקבע שסמארטינגס תפעל כחברה עצמאית בתוך מרכז היזמות הפיתוח של סמסונג. רכישה זאת מסמלת את הכניסה של סמסונג לתחום האינטרנט של הדברים.
מוצרים ושירותים

המוצרים העיקריים של סמארטינגס כוללים את אפליקציית סמארטינגס a SmartThings Hub,, רכזת סמארטינגס וגם סנסורים ואביזרים חכמים.
אפליקציית סמסונג למכשירים ניידים מאפשרת למשתמשים לשלוט, ליצור אוטומציות ולקבל מידע על מה שקורה בסביבת הבתים שלהם. האפליקציה ניתנת להתאמה לצרכיו של כל משתמש. באפליקציה יש גישה ללוח שליטה, יש אפשרות להוסיף אביזרים חדשים. לקוחות יכולים בעזרת האפליקציה להתחבר למספר רכיבים בו זמנית או, לחלופין, לחבר אביזר אחד בכל פעם.
הרכזת מחוברת ישירות לראוטר של רשת האינטרנט הביתית ויכולה לתקשר בפרוטוקלי תקשורת כמו זיגבי וזד וייב. אביזרים עם חיבור אטרנט לא צריכים חיבור פיזי לרכזת. הרכזת משמשת כדי לחבר בין סנסורים ואביזרים לענן, וכך לאפשר להם לתקשר עם האפליקציה לניידים של סמארטינגס.
קיימת אינטגרציה בין סמארטינגס לבין שירות IFTTT (אם כך אז כך), שמאפשרת למשתמשים להפעיל אירועים במידה וקורה תרחיש מסוים. לדוגמה בעזרת IFTTT יכולים ליצור תרחיש שבו אם אני יוצא מהבית אז סמארטינגס יפקוד לנעול את הדלת.
אגו טריפ (שיר)

"אגוֹ טרִיפ" (מוכר כ"אגו-טריפ") הוא סינגל שהוקלט על ידי הזמרת הישראלית עלמה זהר. השיר יצא לאור ביוני 2008, כסינגל השני מתוך אלבומה הראשון, דברי. עם יציאתו נכנס השיר אל המקום ה-1 בכל מצעדי הפזמונים השבועיים בישראל, ובין היתר במדיה פורסט, רשת ג', רדיו אמצע הדרך, וגלגלצ.
רקע וכתיבה

השיר נכתב והולחן על ידי עלמה זהר, שכתבה והלחינה את כל שירי האלבום.
על השיר אמרה זהר כי: "אגו טריפ זה שיר על מוזיקאי די מוכר, שכמובן לא אחשוף את שמו, אבל הוא היה בפסגת העולם ותפס מניירות בהתאם וכיום הוא כבר לא שם, בלשון המעטה, ובוא נאמר שהמילים אמורות לתת לו חומר למחשבה".
הצלחה

השיר זכה להצלחה ושבר את שיא ההשמעות לשבוע של שיר בתחנות הרדיו הישראליות, עם 145 השמעות בשבוע אחד. בנוסף לכך, הצליח השיר לכבוש את כל פסגות מצעדי הפזמונים בישראל ובין היתר את פסגות המצעדים של גלגלצ, מדיה פורסט, רשת ג' וכדומה.
במצעדי סוף השנה הצליח השיר להגיע אל המקום ה-6 במצעד של גלגלצ, ואל המקום ה-6 במצעד של רשת ג'. בעקבות הצלחת השיר הוקדם צאת אלבומה דברי, בחודש.
וידאו קליפ

הווידאו קליפ הנלווה שיצא לשיר צולם באותה השנה שבה יצא השיר כסינגל, ובו ניתן לראות את זהר הולכת ברחבי ארץ ישראל, כאשר לידה תמיד ניתן לראות מכונית בה נוהג גבר אשר לא מציע לה לעלות לטרמפ, וממשיך הלאה. לאורכו של הקליפ ניתן לראותה סוחבת גיטרה על גבה.
הקליפ זכה להצלחה נאה ונכון למאי 2018, מונה הצפיות שלו עומד על כחצי מיליון צפיות.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 1 |  |
|  ישראל | גלגלצ | 1 |  |
|  ישראל | רדיו אמצע הדרך | 1 |  |
|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ישראל | רשת ג' | 6 |  |
|  ישראל | גלגלצ | 6 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ישראל | פסקול העשור | 93 |  |
הערות שוליים

1 2  עלמה זהר « לב העולם הפקות, באתר www.globalev.net
1 2  14.8.2008 – פזמונט, באתר pizmonet.co.il
↑  רדיו 90FM - ארכיון המצעדים, באתר www.90fm.co.il (ארכיון)
↑  מילים לשיר אגו טריפ - עלמה זהר, באתר שירונט
↑  מילים לשירים – דברי - עלמה זהר, באתר שירונט
↑  אז למה את בוכה?, באתר www.almazohar.co.il
↑  נרקיס טפלר‏, עלמה זהר הקדימה את יציאת האלבום לפי דרישת הקהל, באתר וואלה, 20 ביולי 2008
↑  https://glz.co.il/גלגלצ/כתבות/המצעד-השנתי-הישראלי-תשסח, באתר glz.co.il
↑  תשס"ח – פזמונט, באתר pizmonet.co.il
↑  נרקיס טפלר‏, עלמה זהר הקדימה את יציאת האלבום לפי דרישת הקהל, באתר וואלה, 20 ביולי 2008
↑  Globalev Productions (2008-07-15), עלמה זהר / אגו טריפ, נבדק ב-2018-05-05
| עלמה זהר |
| --- | --- | --- |
| אלבומי אולפן | דברי • שלושים ושלוש • לחם אהבה • פלא |  |
| מיני-אלבומים | חיים משוגעים |  |
| ערכים קשורים | "24 שעות" (ידיעות אחרונות) • "מקימי" • מאט זו (אח למחצה) |  |
| עלמה זהר – סינגלים |
| --- | --- | --- |
| דברי | "עם הגב" • "אגו טריפ" • "שיר אהבה אינדיאני (Miguel)" • "דע" |  |
| שלושים ושלוש | "התרגשתי לקראתך" • "ממצרים" • "אוניות" |  |
| לחם אהבה | "מצב הרוח" • "ניצחונות" • "אושר גדול" • "צונאמי" |  |
| פלא | "אם" • "ילד יפה" |  |
| חיים משוגעים | "כחולת עיניים" • "דגים" • "תפתח" • "חיים שלי" • "על החיים ועל המוות" • "לב כנוע" |  |
| סינגלים אחרים | "כמה טוב שבאת הביתה" • "ברוש" • "1969" • "איפכא מסתברא" |  |
Sticks and Stones

Sticks and Stones הוא אלבום הבכורה של הזמרת-יוצרת הבריטית שר לויד. האלבום יצא לאור ב-4 בנובמבר 2011 על ידי חברות התקליטים סוני מיוזיק אנטרטיינמנט, אפיק רקורדס וסייקו מיוזיק.
האלבום הגיע למקום התשיעי במצעד הבילבורד 200.
רקע והפקה

האלבום הופק על ידי טובי גד, מקס מרטין, רד וואן, דה ראנרס, קווין רודולף, אריק סניקולה, כריס תומאס וכריס או'ריאן. איגוד תעשיית ההקלטות הבריטי העניק לאלבום את תואר הזהב על מכירות של למעלה מ-230,000 עותקים במדינה.
בסמוך לצאתו, עלה האלבום לרשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2011-12)> מדינה |   ‏‏‏  מצעדים ודירוגים (2011-12)> מצעד |   ‏‏‏  מצעדים ודירוגים (2011-12)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 30 |
|  אירלנד | מצעד האלבומים האירי | 7 |
|  ארצות הברית | בילבורד 200 | 9 |
|  ארצות הברית | מצעד האלבומים הדיגיטליים | 6 |
|  הממלכה המאוחדת | מצעד האלבומים הבריטי | 4 |
|  יפן | אוריקון | 46 |
|  ניו זילנד | המצעד הניו זילנדי הרשמי | 31 |
|  סקוטלנד | מצעד האלבומים הסקוטי | 2 |
|  קנדה | מצעד האלבומים הקנדי | 11 |
נתוני מכירות

| מקום | תארים | מכירות |
| --- | --- | --- |
| אירלנד (IRMA) | זהב | 7,500 |
| בריטניה (BPI) | זהב | 233,302 |
הערות שוליים

↑  טובי גד, מקס מרטין, רד וואן, דה ראנרס, קווין רודולף, אריק סניקולה, כריס תומאס, כריס או'ריאן
↑  Sticks + Stones, Discogs (באנגלית)
↑  Cher Lloyd, Billboard
↑  Sticks & Stones (U.S. Edition) by Cher Lloyd, Genius (באנגלית)
1 2  Official Charts Analysis: Sheeran's X sells 31k copies to spend sixth week at No.1 | Analysis | Music Week, www.musicweek.com
↑  Sticks & Stones, נבדק ב-2020-03-23
↑  The Irish Charts - All there is to know, web.archive.org, ‏2018-06-12
↑  "British album certifications – Cher Lloyd – Sticks and Stones". British Phonographic Industry. Select albums in the Format field. Select Gold in the Certification field. Type Sticks and Stones in the "Search BPI Awards" field and then press Enter.
| שר לויד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Sticks and Stones • Sorry I'm Late |  |
| סינגלים | "Swagger Jagger" • "With Ur Love" • "Want U Back" • "Oath" • "I Wish" • "Sirens" • "None of My Business" • "M.I.A" • "Lost" |  |
| סינגלים שיווקים | "Stay" • "Dub on the Track" • "Talkin' That" • "Dirty Lov" • "Human" • "Bind Your Love" • "M.F.P.O.T.Y." • "Activated" |  |
| התארחות בסינגלים | "Heroes" • "Rum and Raybans" • "Really Don't Care" • "4U" • "Don't Lose Love" |  |
| סיבובי הופעות | Sticks and Stones Tour • I Wish Tour |  |
| --- | --- |
בקרת זהויות :  MusicBrainz release group: 2c16cbb2-667c-4a00-8c5f-7795ef91f6cf
Tha Carter V

Tha Carter V הוא אלבום האולפן השנים עשר של הראפר האמריקאי ליל ויין. האלבום יצא לאור ב-28 בספטמבר 2018, על ידי חברות התקליטים יאנג מאני אנטרטיינמנט וריפבליק רקורדס. באלבום משתתפים סוויז ביטז, קנדריק לאמאר, סוסאמן, בתו של ליל ויין רגינה קרטר, סנופ דוג, ניקי מינאז', אשנטי, מאק מיין, טראוויס סקוט, ניביי ו-XXXTentacion המנוח.
האלבום תוכנן לצאת במקור ב-2014. הוא חווה עיכובים רבים כתוצאה ממחלוקת בין ליל ויין לחברת התקליטים קאש מאני רקורדס, כמו גם מהמחלוקות האישיות הרבות שלו עם ראש החברה בירדמן. לאחר מאבק משפטי ממושך, אושר כי ליל ויין השתחרר מהחוזה שלו עם קאש מאני ביוני 2018 והודיע על יציאת האלבום בספטמבר. האלבום זכה לשבחי המבקרים, והגיע היישר אל המקום הראשון במצעד הבילבורד 200, עם שבוע הסטרימינג השני בגודלו עבור אלבום בכל הזמנים ועם 480,000 יחידות שנמכרו.
ב-13 בספטמבר 2019, 20 שירים מתוך הגרסה המקורית של האלבום הודלפו ברשת, בהם רצועות רבות שלא פורסמו בגרסה הרשמית של האלבום שיצאה ב-2018.
מהדורת הדלוקס של האלבום יצאה לאור ב-25 בספטמבר 2020, שנתיים לאחר צאתו המקורית של האלבום, לכבוד חגיגות השנתיים לאלבום; היא מכילה שירים שלא נכללו בגרסה הסופית של האלבום.
רשימת רצועות

| מס' | שם | משך |
| --- | --- | --- |
| 1. | I Love You Dwayne  | 2:00 |
| 2. | Don't Cry (בהשתתפות XXXTentacion)   | 4:09 |
| 3. | Dedicate  | 3:09 |
| 4. | Uproar (בהשתתפות סוויז ביטז)   | 3:13 |
| 5. | Let It Fly (בהשתתפות טראוויס סקוט)   | 3:06 |
| 6. | Can't Be Broken  | 3:13 |
| 7. | Dark Side of the Moon (בהשתתפות ניקי מינאז')   | 4:02 |
| 8. | Mona Lisa (בהשתתפות קנדריק לאמאר)   | 5:24 |
| 9. | What About Me (בהשתתפות סוסאמן)   | 3:36 |
| 10. | Open Letter  | 4:29 |
| 11. | Famous (בהשתתפות רגינה קרטר)   | 4:02 |
| 12. | Problems  | 3:28 |
| 13. | Dope Niggaz (בהשתתפות סנופ דוג)   | 3:25 |
| 14. | Hittas  | 3:43 |
| 15. | Took His Time  | 4:22 |
| 16. | Open Safe  | 3:43 |
| 17. | Start This Shit Off Right (בהשתתפות אשנטי ומאק מיין)   | 4:40 |
| 18. | Demon  | 3:34 |
| 19. | Mess  | 3:32 |
| 20. | Dope New Gospel (בהשתתפות ניביי)   | 3:27 |
| 21. | Perfect Strangers  | 4:09 |
| 22. | Used 2  | 4:00 |
| 23. | Let It All Work Out  | 5:16 |
| משך כולל: | משך כולל: | 87:43 |
| Tha Carter V – רצועות בונוס> מס' | Tha Carter V – רצועות בונוס> שם | Tha Carter V – רצועות בונוס> משך | Tha Carter V – רצועות בונוס>  | Tha Carter V – רצועות בונוס>  | Tha Carter V – רצועות בונוס>  | Tha Carter V – רצועות בונוס>  | Tha Carter V – רצועות בונוס>  | Tha Carter V – רצועות בונוס>  | Tha Carter V – רצועות בונוס>  |
| --- | --- | --- | --- | --- | --- | --- | --- | --- | --- |
| 24. | What About Me (בהשתתפות פוסט מאלון)   | 3:36 |  |  |  |  |  |  |  |
| 25. | In This House (בהשתתפות גוצ'י מיין)   | 3:32 |  |  |  |  |  |  |  |
| 26. | Hasta La Vista  | 2:51 |  |  |  |  |  |  |  |
| משך כולל: | משך כולל: | 9:59 |  |  |  |  |  |  |  |
| מהדורת דלוקס> מס' | מהדורת דלוקס> שם | מהדורת דלוקס> משך | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  |
| --- | --- | --- | --- | --- | --- | --- | --- | --- | --- |
| 27. | Life of Mr. Carter  | 3:41 |  |  |  |  |  |  |  |
| 28. | Holy  | 3:55 |  |  |  |  |  |  |  |
| 29. | More to the Story (בהשתתפות רייקוון)   | 3:21 |  |  |  |  |  |  |  |
| 30. | Scottie  | 4:44 |  |  |  |  |  |  |  |
| 31. | F Him Good  | 3:29 |  |  |  |  |  |  |  |
| 32. | Siri (בהשתתפות 2 צ'יינז)   | 4:52 |  |  |  |  |  |  |  |
| 33. | Lost  | 4:14 |  |  |  |  |  |  |  |
| משך כולל: | משך כולל: | 28:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 15 |
|  אוסטרליה | מצעד האלבומים האוסטרלי | 6 |
|  איטליה | מצעד האלבומים האיטלקי | 14 |
|  אירלנד | מצעד האלבומים האירי | 5 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 33 |
|  דנמרק | היטליסטן | 6 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 5 |
|  ולוניה | אולטראטופ 40 | 26 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 3 |
|  סקוטלנד | מצעד האלבומים הסקוטי | 49 |
|  פינלנד | המצעדים הפיניים הרשמיים | 13 |
|  פלנדריה | אולטראטופ 50 | 8 |
|  צ'כיה | ČNS IFPI | 21 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 5 |
|  שווייץ | המצעד השווייצרי | 12 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה ×2 | 2,000,000 |
הערות שוליים

↑  "Lil Wayne Sits Atop the Throne in Video For 'Don't Cry' Feat. XXXTentacion: Watch". Billboard. 23 בינואר 2020. נבדק ב-2 בפברואר 2021. {{cite journal}}:  (עזרה)
↑  "Birdman Claims Lil Wayne's 'Tha Carter V' Album Is Dropping This Year". XXL.
↑  "Purported Original Version Of Lil Wayne's 'Tha Carter V' Surfaces Online". Genius. 2019-09-13. נבדק ב-2020-01-16.
↑  "Lil Wayne's Original Version Of "Tha Carter V" Reportedly Leaks Online". Hotnewhiphop.com. 2019-09-13. נבדק ב-2020-01-16.
↑  Jahmal, Karlton (10 בנובמבר 2018). "Lil Wayne Adds Bonus Songs To "Tha Carter V" בהשתתפות Post Malone & Gucci Mane". HotNewHipHop. נבדק ב-10 בנובמבר 2018. {{cite web}}:  (עזרה)
↑  "Lil Wayne Reveals 'Tha Carter V (Deluxe)' Tracklist". Rap-Up. 24 בספטמבר 2020. נבדק ב-25 בספטמבר 2020. {{cite web}}:  (עזרה)
| --- | --- |
בקרת זהויות :  MusicBrainz release group: 32ee4338-474b-4d56-bbc8-fdfe5d6dda51
אדולף ברודסקי

| --- | --- |

 לידה:  21 במרץ 1851 (יוליאני) טאגאנרוג, האימפריה הרוסית האימפריה הרוסית 
 פטירה:  22 בינואר 1929 (בגיל 77) מנצ'סטר, הממלכה המאוחדת הממלכה המאוחדת 
 מקום קבורה:  Manchester Crematorium Southern Cemetery Chapel 
 מוקד פעילות:  לייפציג 
 מקום לימודים:  האוניברסיטה למוזיקה ואמנויות הבמה של וינה 
 סוגה:  מוזיקה קלאסית 
 שפה מועדפת:  רוסית 
 כלי נגינה:  כינור 
 
אדולף דוידוביץ' בְּרוֹדְסקי (ברוסית: Адольф Давидович Бродский;‏ 2 באפריל 1851 - 22 בינואר 1929) היה כנר יהודי-רוסי.
ביוגרפיה

ברודסקי נולד בטאגאנרוג שברוסיה. סבו ואביו היו גם הם כנרים. הוא החל ללמוד נגינה בכינור בגיל חמש. במשך ארבע שנים למד מוזיקה בעיר הולדתו. בגיל תשע הופיע בקונצרט הראשון שלו באודסה, ונגינתו שם זיכתה אותו במלגת לימודים לווינה. ב-1860 החל ללמוד בקונסרבטוריון של וינה אצל יוזף הלמסברגר. בווינה הכיר ברודסקי חבר ללימודים, המנצח הנס ריכטר, והתיידד עמו. הלמסברגר נתן לברודסקי הזדמנות לנגן בקונצרטים רבים והזמין אותו להצטרף לרביעיית הלמסברגר ככינור שני.
בשנים 1866–1868 היה ברודסקי חבר בתזמורת החצר האוסטרית. אחרי עשר שנים בווינה עשה ארבע שנים בסיורי קונצרטים. (לפי מקור אחד, באירופה, לפי מקור אחר ברוסיה). אחרי הסיור השתקע במוסקבה בשנת 1873. בניגוד לאמור במקור מסוים, ברודסקי לא למד אצל פרדיננד לאוב. ב-1875 התמנה ברודסקי לפרופסור משני לכינור בקונסרבטוריון של מוסקבה, שם נשאר ארבע שנים.
ב-1880 נשא ברודסקי לאישה את אנה לבובנה סקאדובסקאיה בסבסטופול. ב-4 בדצמבר 1881, בווינה, ניגן בהשמעת בכורה את הקונצ'רטו לכינור ברה מינור של צ'ייקובסקי, בניצוח הנס ריכטר. צ'ייקובסקי הקדיש את הקונצ'רטו לברודסקי, אחרי שליאופולד אאואר דחה אותו בטענה שאינו ניתן לנגינה.
בשנת 1883 הוזמן ברודסקי למלא את מקומו של הנרי שראדיק, שעבר ללמד בקולג' למוזיקה של סינסינטי, בקונסרבטוריון של לייפציג. הוא נשאר בלייפציג עד 1891 והקים שם רביעיית מיתרים משלו, עם הוגו בקר, הנס זיט ויוליוס קלנגל. לרביעייה זו הקדיש סר אדוארד אלגר את רביעיית המיתרים שלו במי מינור, אופוס 83 (1918).
באוקטובר 1891 הזמין וולטר דאמרוש את ברודסקי למשרת קונצרטמייסטר בתזמורת הסימפונית של ניו יורק. מחליפו בלייפציג היה ארנו הילף. ברודסקי השתקע בניו יורק עם אשתו. ב-1894, אחרי שלוש שנים בארצות הברית, חזר לאירופה ושהה תקופה קצרה בברלין; בתקופת שהותו שם הזמין אותו סר צ'ארלס האלה למנצ'סטר, ללמד שם בקולג' המלכותי למוזיקה ולנצח על תזמורת האלה. ברדסקי לימד בקולג' מ-1895 ועד מותו, והתמנה למנהל בשנת 1896. בין תלמידיו במנצ'סטר היה ארתור קאטרל, שהיה בהמשך לפרופסור חבר בקולג'.
בתקופת מגוריו בלייפציג ערך סעודת חג מולד, שבה נפגשו ברהמס, צ'ייקובסקי וגריג. במפגש הזה נולדה ידידות בין צ'ייקובסקי לגריג, שביניהם הייתה הערכה הדדית רבה. (ברהמס וצ'ייקובסקי, לעומת זאת, לא גילו מעולם חיבה או הבנה מצד האחד למוזיקה של משנהו, אף כי יחסיהם האישיים היו לבביים ורוחשי כבוד.
ברודסקי החזיק בכינור גוארנרי, שהיה שייך קודם לכן לשארל אנרי לאפונט.
הערות שוליים

↑  Adolph Brodsky article in the Musical Times
↑  The namesake Brodsky Quartet founded in 1973 was an unrelated later group of players, who chose the name in honour of Adolph Brodsky because the members all came from the Manchester area.
↑  Famous violinists of today and yesterday, p. 264
↑  ה. ויינשטוק, "צ'ייקובסקי", עמ' 233-34
↑  Famous violinists of today and yesterday, p. 82
| --- | --- |
בקרת זהויות :  NLI: 987007284902205171  PLWABN: 9810544030305606  BnF: cb139268006 (data)  GND: 129292230  ISNI: 0000 0000 5513 6491  LCCN: no96021126  MusicBrainz: b0308f2f-9760-44fa-ac80-489da7cb04d1  NKC: jx20070306001  NTA: 131692356  SNAC: w6pn9ns5  SUDOC: 115843647  VIAF: 22329989   WorldCat (עם VIAF): 22329989
Tha Carter IV

Tha Carter IV הוא אלבום האולפן התשיעי של הראפר האמריקאי ליל ויין. האלבום יצא לאור ב-29 באוגוסט 2011, על ידי חברות התקליטים יאנג מאני אנטרטיינמנט, קאש מאני רקורדס ויוניברסל ריפבליק רקורדס. מפגשי ההקלטות של האלבום החלו בסוף 2008, זמן קצר לאחר צאתו של האלבום Tha Carter III להצלחה מסחרית ושבחים מהמבקרים. עם זאת, המפגשים הוקפאו, שכן כפי שטען ליל ויין, הוא לא רצה לעקוב אחרי אלבום שזכה להערכה גבוהה כל כך מהר עם הוצאה אחרת, שעלולה להיות נחותה. במהלך התקופה שבין אלבומים אלו, הוציא ויין את אלבום הרוק Rebirth ואת I Am Not a Human Being בשנת 2010. על פי הדיווחים, האחרון הורכב מחומרים שלא יצאו מהסשנים של Tha Carter IV, שכן האלבום יצא בזמן שוויין ריצה עונש מאסר בכלא רייקרז איילנד בגין החזקת נשק לא חוקית, ולכן לא הצליח להקליט שום חומר חדש, מה שהביא להקפאתם של מפגשי ההקלטות של האלבום בשנית.
לאחר שחרורו של ויין מהכלא, האלבום הוקלט מחדש לגמרי. מפגשי ההקלטה התחדשו במקומות שונים, בהם היו מעורבים מספר מפיקים מוזיקליים ובהם בנגלדש, דיטייל, טי-מיינוס, נואה "40" שביב, פולואו דה דון, ג'ים ג'ונסין, קיין ביטז, בוי-1דה, וילי ויל, סטריטראנר, קול & דרה, יאנג לאד, הסמיזינגטונס וקניה וסט. האלבום נוגע בעיקר לנושאים של מין, אלימות, סמים ופשע, וכן לאהבה, פגיעה וקונפליקט רגשי. באלבום הופעות אורח של קורי גאנז, דרייק, טי-פיין, טק ניין, אנדרה 3000, ריק רוס, ג'ון לג'נד, ברונו מארס, בירדמן, קווין רודולף, ג'יידאקיס, באן בי, נאז, שיין ובאסטה ריימס.
לאחר שחווה עיכוב רב בצאתו, האלבום יצא לקמעונאים הדיגיטליים בחצות ב-28 באוגוסט 2011, לאחר הופעתו של ויין בפרסי הווידאו קליפים של MTV, ולקמעונאים הפיזיים למחרת. האלבום הגיע היישר אל המקום הראשון במצעד הבילבורד 200, עם 964,000 עותקים שנמכרו בשבוע הראשון, והפך לאלבומו השלישי של ויין שהגיע למקום הראשון. האלבום זכה לביקורות מעורבות ממבקרי המוזיקה, שהיו חלוקים בתגובותיהם כלפי הפקת האלבום והביצועים של ויין עצמו באלבום, ומצאו שהוא מהווה אכזבה בהשוואה לעבודתו הקודמת.
רשימת רצועות

| מס' | שם | משך |
| --- | --- | --- |
| 1. | Intro  | 2:52 |
| 2. | Blunt Blowin  | 5:12 |
| 3. | MegaMan  | 3:18 |
| 4. | 6 Foot 7 Foot (בהשתתפות קורי גאנז)   | 4:08 |
| 5. | Nightmares of the Bottom  | 4:41 |
| 6. | She Will (בהשתתפות דרייק)   | 5:05 |
| 7. | How to Hate (בהשתתפות טי-פיין)   | 4:38 |
| 8. | Interlude (בהשתתפות טק ניין ואנדרה 3000)   | 2:01 |
| 9. | John (בהשתתפות ריק רוס)   | 4:47 |
| 10. | Abortion  | 3:43 |
| 11. | So Special (בהשתתפות ג'ון לג'נד)   | 3:52 |
| 12. | How to Love  | 4:00 |
| 13. | President Carter  | 4:15 |
| 14. | It's Good (בהשתתפות ג'יידאקיס ודרייק)   | 4:01 |
| 15. | Outro (בביצוע באן בי, נאז, שיין, ובאסטה ריימס)   | 3:52 |
| משך כולל: | משך כולל: | 60:25 |
| רצועות בונוס מהדורת הדלוקס> מס' | רצועות בונוס מהדורת הדלוקס> שם | רצועות בונוס מהדורת הדלוקס> משך | רצועות בונוס מהדורת הדלוקס>  | רצועות בונוס מהדורת הדלוקס>  | רצועות בונוס מהדורת הדלוקס>  | רצועות בונוס מהדורת הדלוקס>  | רצועות בונוס מהדורת הדלוקס>  | רצועות בונוס מהדורת הדלוקס>  | רצועות בונוס מהדורת הדלוקס>  |
| --- | --- | --- | --- | --- | --- | --- | --- | --- | --- |
| 16. | I Like the View  | 4:41 |  |  |  |  |  |  |  |
| 17. | Mirror (בהשתתפות ברונו מארס)   | 3:48 |  |  |  |  |  |  |  |
| 18. | Two Shots  | 2:45 |  |  |  |  |  |  |  |
| משך כולל: | משך כולל: | 71:39 |  |  |  |  |  |  |  |
| רצועות בונוס חנות האייטונס> מס' | רצועות בונוס חנות האייטונס> שם | רצועות בונוס חנות האייטונס> משך | רצועות בונוס חנות האייטונס>  | רצועות בונוס חנות האייטונס>  | רצועות בונוס חנות האייטונס>  | רצועות בונוס חנות האייטונס>  | רצועות בונוס חנות האייטונס>  | רצועות בונוס חנות האייטונס>  | רצועות בונוס חנות האייטונס>  |
| --- | --- | --- | --- | --- | --- | --- | --- | --- | --- |
| 19. | Up Up and Away  | 3:53 |  |  |  |  |  |  |  |
| משך כולל: | משך כולל: | 75:32 |  |  |  |  |  |  |  |
| רצועות בונוס של טארגט ויפן> מס' | רצועות בונוס של טארגט ויפן> שם | רצועות בונוס של טארגט ויפן> משך | רצועות בונוס של טארגט ויפן>  | רצועות בונוס של טארגט ויפן>  | רצועות בונוס של טארגט ויפן>  | רצועות בונוס של טארגט ויפן>  | רצועות בונוס של טארגט ויפן>  | רצועות בונוס של טארגט ויפן>  | רצועות בונוס של טארגט ויפן>  |
| --- | --- | --- | --- | --- | --- | --- | --- | --- | --- |
| 19. | Novacane (בהשתתפות קווין רודולף)   | 3:38 |  |  |  |  |  |  |  |
| 20. | I Got Some Money on Me (בהשתתפות בירדמן)   | 4:05 |  |  |  |  |  |  |  |
| משך כולל: | משך כולל: | 79:22 |  |  |  |  |  |  |  |